布碌崙

布碌崙又寫做布碌侖、布魯克林，係美國紐約市五行政區之一。佢喺長島至西，原本自己一城，1898年併入紐約，家下有二百五十萬人住，係紐約市之中最多人嘅，大細就排第二。如果將布碌崙拆返出來，係美國第四大城。自1896年起，布碌崙就同王郡同界同地，人口密度亦都係美國第二大，排喺「紐約郡」，即家下曼克頓之後。